മദ്യപിച്ചെത്തി അമ്മയെയും സഹോദരനെയും വെട്ടിയയാള് പോലീസ് പിടിയില് ആറ്റിങ്ങല്: മദ്യലഹരിയില് മാതാവിനെയും സഹോദരനെയും മാതൃസഹോദരിയെയും വെട്ടിപ്പരിക്കേല്പ്പിച്ച കേസില് പ്രതി പോലീസ് പിടിയിലായി. വക്കം വടക്കേവിള പാട്ട് വിളാകം ശ്രീ വിനായകത്തില് വിജയനെയാണ് 41 പൊലീസ് പിടികൂടിയത്. പെറ്റീഷന് അന്വേഷിച്ചുപോയ എസ്.ഐയെയും പൊലീസുകാരനെയും കൊലപ്പെടുത്താന് ശ്രമിച്ച കേസിലെയും പ്രതിയാണ് വിജയന്. ഇന്നലെ രാത്രി രണ്ടരയോടെ ആയിരുന്നു കേസിനു ആസ്പദമായ സംഭവം. മദ്യപിച്ചെത്തിയ വിജയന് അവിടെയുണ്ടായിരുന്ന സഹോദരനെയും അമ്മയെയും മാതൃസഹോദരിയെയും വെട്ടുകയായിരുന്നു. മണ്ണാത്തിമൂലയിലെ ബന്ധുവീട്ടില് വെച്ചാണ് സംഭവമുണ്ടാകുന്നത്. ഇരുവരെയും ആക്രമിച്ച വടിവാളും പ്രതി ഉപയോഗിച്ചിരുന്ന ഓട്ടോയും പൊലീസ് കണ്ടെത്തിയിട്ടുണ്ട് . പ്രതിക്കെതിരെ വധശ്രമത്തിനടക്കമുള്ള വകുപ്പുകള് ചേര്ത്താണ് കേസെടുത്തതെന്ന് പോലീസ് പറഞ്ഞു. എസ്.എച്ച്.ഒ അജേഷ് വി, എസ്.ഐ ദീപു എസ്, കെ.എ. നസറുദ്ദീന്, മാഹിന്, എ.എസ്.ഐ ശ്രീകുമാര്, ജ്യോതിഷ്, സന്തോഷ് എന്നിവരടങ്ങുന്ന സംഘമാണ് പ്രതിയെ പിടികൂടിയത്. കോടതിയില് ഹാജരാക്കി റിമാന്ഡ് ചെയ്തു. Tags latest news Kerala Crime shortlink